Muudatused on juba kokku lepitud. 2004. aasta sügisel allkirjastatud Euroopa põhiseaduse leping näeb ette mõõdukaid ümberkorraldusi kõigis institutsioonides, sealhulgas nõukogus. Kas muudatused on piisavad, et ka skeptikud tõdeksid: Euroopa Liit on suuteline otsuseid langetama. Või on hoopis nii, et kui häid otsuseid ei sünni, on põhjused mujal kui  institutsionaalses ülesehituses. Ja vastupidi, kui põhiseaduse leping ei peaks kunagi jõustuma - Prantsuse ja Hollandi läbikukkunud referendumitest möödunud aasta jooksul pole kuigivõrd julgustavaid uudiseid lisandunud -, kas välistab see liidu laienemise tulevikus.